open-index/open-wikipedia-markdown huggingface dataset:
இராமையங்கர் ஸ்ரீதரன்

**இராமையங்கர் ஸ்ரீதரன்** (*Ramaiyengar Sridharan*) என்பவர் சென்னை கணித நிறுவனத்தின் கணிதவியலாளர் ஆவார். இந்நிறுவனம் முன்னர் டாட்டா அடிப்படை ஆராய்ச்சி கழகம் எனப்பட்டது.

## ஆரம்ப கால வாழ்க்கை
ஸ்ரீதரன் 1935இல் தமிழகத்தின் கடலூரில் பிறந்தார். இவர் தனது முனைவர் பட்டத்திற்காக 1960இல் வடிகட்டப்பட்ட இயற்கணிதங்கள் மற்றும் லை இயற்கணிதங்களின் பிரதிநிதித்துவங்கள் குறித்த தனது ஆய்வறிக்கையினை சாமுவேல் ஐலன்பெர்க்கின் வழிகாட்டுதலின் கீழ் கொலம்பியா பல்கலைக்கழகத்தில் வழங்கினார்.

## விருதுகள்
1980ஆம் ஆண்டில் கணித அறிவியலில் அறிவியல் மற்றும் தொழில்நுட்பத்திற்கான சாந்தி ஸ்வரூப் பட்நகர் விருதினை அறிவியல் மற்றும் தொழிலக ஆய்வு மன்றம் ஸ்ரீதரனுக்கு வழங்கியது.

## தேர்ந்தெடுக்கப்பட்ட வெளியீடுகள்

* வடிகட்டப்பட்ட இயற்கணிதங்கள் மற்றும் லை இயற்கணிதங்களின் பிரதிநிதித்துவங்கள், இரா. ஸ்ரீதரன் - அமெரிக்க கணித சங்கத்தின் பரிவர்த்தனைகள், 1961 - jstor.org
* சில இயற்கணிதங்களின் உலகளாவிய பரிமாணத்தில், எம்.பி. மூர்த்தி, இரா.ஸ்ரீதரன் - கணிதம் ஜீட்ச்ரிஃப்ட், 1963 - ஸ்பிரிங்கர் 

## மேற்கோள்கள்


## வெளி இணைப்புகள்
* 
* ஆர்.ஸ்ரீதரன்

பகுப்பு:Articles with hCards
பகுப்பு:தமிழக அறிவியலாளர்கள்
பகுப்பு:கடலூர் மாவட்ட மக்கள்
பகுப்பு:தமிழ் அறிவியலாளர்கள்
பகுப்பு:வாழும் மக்கள்
பகுப்பு:1935 பிறப்புகள்
பகுப்பு:சாந்தி ஸ்வரூப் பட்நாகர் விருது பெற்றவர்கள்
சபிதா இந்திர ரெட்டி

**பட்லோல்லா சபிதா இந்திர ரெட்டி** *(Sabitha Indra Reddy)* ஓர் இந்திய அரசியல்வாதி ஆவார். இவர் தற்போதைய தெலங்காணாவில் கல்வி அமைச்சராக உள்ளார்.  இவர் மகேஸ்வரம் தொகுதி சட்டமன்ற உறுப்பினராக தேர்ந்தெடுக்கப்பட்டுள்ளார். இவர் 2019ஆம் ஆண்டு தெலுங்கானா ராஷ்டிர சமிதி கட்சியில் சேர்ந்தார். மறைந்த ஆந்திர முதல்வர் ஒய். எஸ். ராஜசேகர ரெட்டி பதவி வகித்த துறையானது  இவருக்கு ஒதுக்கப்பட்டது. இவர் தெலங்காண அரசின் முதல் பெண் அமைச்சராவார்.

## தனிப்பட்ட வாழ்க்கை
சபிதா மே 5, 1963 அன்று தந்தூரில் ஜி. மஹிபால் ரெட்டிக்கு மகளாகப் பிறந்தார். இளங்கலை அறிவியல் வரை தனது கல்வியை முடித்த இவர், செவெல்லா சட்டமன்றத் தொகுதியிலிருந்து இரண்டு முறை ஆந்திராவின் சட்டமன்ற உறுப்பினராகவும் இருந்துள்ளார்.

என். டி. ராமராவ் அமைச்சரவையில் உள்துறை அமைச்சராக இருந்த பி. இந்திர ரெட்டியை (1954-2000) இவர் திருமணம் செய்து கொண்டார். இந்தம்பதியருக்கு மூன்று மகன்கள் உள்ளனர். இந்திர ரெட்டி தெலுங்கானாவில் மிகவும் பிரபலமான தலைவர். சாலை விபத்தில் தனது கணவர் இறந்த பின் சபிதா அரசியலில் இறங்க வேண்டியிருந்தது.

## அரசியல் வாழ்க்கை
சபிதா, முந்தைய அரசாங்கத்தில் சுரங்க மற்றும் புவியியல் அமைச்சர் பதவியை வகித்தார். இவர் தெலங்காணா மாநிலத்தின் முதல் பெண் உள்துறை அமைச்சர் ஆவார். இவர் நான்கு முறை சட்டமன்ற உறுப்பினராகத் தேர்ந்தெடுக்கப்பட்டார். இவர் செவெல்லா தொகுதியில் இரண்டு முறையும், மகேஸ்வரம் தொகுதியில் இரண்டு முறையும் சட்டமன்ற உறுப்பினராக இருந்துள்ளார்.

## மேற்கோள்கள்

பகுப்பு:வாழும் மக்கள்
பகுப்பு:தெலுங்கானா அரசியல்வாதிகள்
பகுப்பு:1963 பிறப்புகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:தெலங்காணா சட்டமன்ற பெண் உறுப்பினர்கள்
பகுப்பு:பாரத் இராட்டிர சமிதி அரசியல்வாதிகள்
லீ டோ கியூன்

**லீ டூ கியூன்** (임동현) () (பிறப்பு: ஏப்ரல் 11, 1995) என்பவர் தென் கொரியா நாட்டு நடிகர் ஆவார். இவர் ஹோட்டல் டெல் லூனா (2019), 18 எகைன் (2020), சுவீட் ஹோம் (2020), யூத் ஒப் மே (2021) போன்ற பல கொரியன் தொடர்களில் நடித்ததன் மூலம் அறியப்படும் நடிகர் ஆனார்.

## ஆரம்பகால வாழ்க்கை மற்றும் கல்வி
லீ டோ கியூன் ஏப்ரல் 11, 1995 அன்று தென் கொரியாவில் கியோங்கி-டூவில் கோயாங்கில் பிறந்தார். இவர் இவரது குடும்பத்தின் மூத்த மகனாகவும் இவருக்கு டோங் கியூக் என்ற அறிவுசார் இயலாமையில் ஒரு தம்பி உள்ளார். இவர் சுங்-ஆங் பல்கலைக்கழகத்தில் திரைப்படம் மற்றும் நாடகத் துறையில் கல்வி பயின்று வருகின்றார்.

## தொழில்
இவர் 2017 ஆம் ஆண்டு ஒளிபரப்பான கருப்பு நகைச்சுவைத் தொடரான 'பிரிசன் பிளேபுக்' என்ற தொடர் மூலம் நடிகர் ஜங் கியுங்-ஹோவின் கதாபாத்திரத்தின் இளம்வயது கதாபாத்திரத்தின் மூலம் நடிப்புத்துறைக்கு அறிமுகமானர். அதைத் தொடர்ந்து 2018 ஆம் ஆண்டில் காதல் தொடரான 'ஸ்டில் 17' என்ற தொடரில் உயர்நிலைப் பள்ளி மாணவனாக நடித்தார். இவரது நடிப்பிற்காக 2018 எஸ்.பி.எஸ் நாடக விருதுகளில் அஹ்ன் ஹியோ-சியோப் மற்றும் ஜோ ஹியூன்-சிக் ஆகியோருடன் இணைந்து "ஆண்டின் சிறந்த கதாபாத்திரம்" என்ற விருதின் பிரிவின் கீழ் பரிந்துரைக்கப்பட்டார். அதே ஆண்டில் 'கிளீன் வித் பேஷன் போர் நவ்' என்ற தொடரிலும் பெண் முன்னணி கதாபாத்திரத்தின் தம்பியாகவும், டேக்வாண்டோ விளையாட்டு வீரராகவும் நடித்துள்ளார்.

2019 ஆம் ஆண்டில் ஒளிபரப்பான கற்பனை தொலைக்காட்சித் தொடரான 'ஹோட்டல் டெல் லூனா' என்ற தொடரில் சிறப்புத்தோற்றத்தில் நடித்தார். இந்த தொடர் கம்பி வடத் தொலைக்காட்சியில் அதிக மதிப்பீடு செய்யப்பட்ட கொரிய நாடகங்களில் ஒன்றாகும்.

2020 ஆம் ஆண்டில் தனது முதல் முன்னணி கதாபாத்திரமான '18 எகைன்' என்ற தொடரில் நடித்தார். இது 2009 ஆம் ஆண்டு வெளியான அமெரிக்க திரைப்படமான '17 எகைன்' என்ற படத்தை அடிப்படையாகக் கொண்டு தயாரிக்கப்பட்டதாகும். அவரது நடிப்பு 57 வது பெய்சாங் கலை விருதுகளில் தொலைக்காட்சியில் சிறந்த புதிய நடிகருக்கான விருதைப் வென்றுள்ளார். அந்த ஆண்டின் பிற்பகுதியில் நெற்ஃபிளிக்சு தொடரான 'சுவீட் ஹோம்' என்ற தொடரிலும், 2021 ஆம் ஆண்டு 'யூத் ஒப் மே' என்ற தொடரிலும் நடித்துள்ளார்.

## மேற்கோள்கள்

## வெளி இணைப்புகள்
* Lee Do-hyun 
* 

பகுப்பு:1995 பிறப்புகள்
பகுப்பு:வாழும் மக்கள்
பகுப்பு:தென் கொரிய ஆண் திரைப்பட நடிகர்கள்
பகுப்பு:தென் கொரிய ஆண் தொலைக்காட்சி நடிகர்கள்
பகுப்பு:தென் கொரிய விளம்பர நடிகர்கள்
ஒய்யாரத்து சந்து மேனன்

**ஒய்யாரத்து சந்து மேனன்** (Oyyarathu Chandu Menon) (பிரபலமாக ஒ. சந்து மேனன் என்று அறியப்படுகிறார்) (1847-1899)  மலையாளப் புதின எழுத்தாளராவார். 1889இல் மலையாளத்தில் வெளிடப்பட்ட வெளியிடப்பட்ட முதல் நீண்ட புதினமான "இந்தூலேகா"வை இவர் எழுதியுள்ளார்..

## வாழ்க்கை
இன்றைய கோழிக்கோடு மாவட்டத்தில் நடுவண்ணூருக்கு அருகிலுள்ள ஒய்யாரத்து வீட்டில் 1847 சனவரி 9 ஆம் தேதி சந்து மேனன் பிறந்தார். இவர் குழந்தையாக இருந்தபோது இவரது குடும்பம் தலச்சேரிக்கு குடிபெயர்ந்தது.

சந்து மேனன், பக்கத்துவீட்டுக்காரரான கோரன் குருக்களிடமிருந்து தனது ஆரம்பப் பாடங்களைக் கற்றார். பண்டிதர் குஞ்சான்பூ நம்பியார் என்பவரிடமிருந்து சமசுகிருத கவிதை, நாடகம், இலக்கணம் ஆகியவற்றைக் கற்றுக்கொண்டார். அதே நேரத்தில், இவர் ஒரு உள்ளூர் பள்ளியிலிருந்தும் பின்னர் கே. குஞ்சன் மேனனிடமிருந்தும் ஆங்கிலப் பாடங்களையும் கற்றார். இவர், தலச்சேரியிலுள்ள பாசல் கிறித்தவ தொண்டு நிறுவன பார்சி உயர்நிலை பள்ளியில் உயர் கல்வியைக் கற்றார். 1857ஆம் ஆண்டில், 52 வயதான இவரின் தந்தை நீரிழிவு நோயால் இறந்தார். 1864 ஆம் ஆண்டில் இவர் மெட்ரிகுலேசன் வகுப்பில் படிக்கும்போது இவரது தாயாரும் இறந்தார். இதனால் இவர் படிப்பைக் கைவிட வேண்டிய கட்டாயம் ஏற்பட்டது.

## திருமணம்
சந்து மேனன் 1872 இல் இலட்சுமிகுட்டி அம்மா என்பவரை மணந்தார். தம்பதியருக்கு ஆறு குழந்தைகள் இருந்தன.

## பணிகள்

சந்து மேனன் ஒரு சமூக சீர்திருத்தவாதியாகவும் இருந்தார். மருமக்கதாயம் குறித்து விசாரிக்கவும் மலபார் திருமணச் சட்டம் குறித்து அறிக்கை அளிக்கவும் அமைக்கப்பட்ட குழுவில் உறுப்பினராக இருந்தார். அந்த நேரத்தில் நாயர்களிடையே நிலவிய திருமணத்தைப் பற்றிய இவரது அவதானிப்புகள் வரலாற்று முக்கியத்துவம் வாய்ந்தவை. சிறந்த சேவைக்காக இவருக்கு 1898 இல் ராவ் பகதூர் என்ற பட்டம் வழங்கப்பட்டது. இவர், தலச்சேரியிலுள்ள தனது ஒய்யாரத்து வீட்டில் 7 செப்டம்பர் 1899 அன்று இதய அடைப்பு காரணமாக இறந்தார் 

## இலக்கிய வாழ்க்கை
இவர் தனது முதல் நீண்ட புதினமான இந்துலேகாவை எழுத தனது மனைவியால் ஈர்க்கப்பட்டார். அந்த நாட்களில் பிரபலமான ஆங்கில நூல்களைப் போல இந்தப் பணியை வடிவமைக்க முயன்றார். இந்த நூலில், ஒரு உயர் சாதி பெண்ணின் அன்பையும் வாழ்க்கையையும் அவளது விதியையும் சித்தரித்தார். நிலப்பிரபுத்துவம், பலதார மணம், சாதி ஒடுக்குமுறை ஆகிய தலைப்புகளை விவாதிக்க இந்த நூல் முயன்றது.

இவர், "சாரதா" என்ற இரண்டாவது நூலைத் தொடங்கினார், அதன் முதல் பகுதி 1892 இல் வெளியானது. இதை இரண்டு பகுதிகளாக வெளியிட முடிவு செய்தார். இருப்பினும், அதன் தொடர்ச்சியை இவரால் முடிக்க முடியவில்லை. அது ஒருபோதும் வெளிவரவேயில்லை.

## மேற்கோள்கள்

## வெளி இணைப்புகள்
* Write up
* List of Books
* Indulekha – English Translation 
* Biographical Sketch
* Oyyarath house on Wikimapia
* Report of an incident

பகுப்பு:1899 இறப்புகள்
பகுப்பு:1847 பிறப்புகள்
பகுப்பு:மலையாள எழுத்தாளர்கள்
ஐதா

**ஐதா** (*Aidha*) என்பது சிங்கப்பூரில் உள்ள ஓர் அரசு சாரா அமைப்பாகும்.  வெளிநாட்டு வீட்டுத் தொழிலாளர்கள் மற்றும் குறைந்த வருமானம் உடைய பெண்களுக்கு நிதி கல்வியறிவு மற்றும் சுய-மேம்பாட்டு பயிற்சித் திட்டங்களை இவ்வமைப்பு வழங்குகிறது.  மேலும் நிலையான செல்வத்தை உருவாக்குவதன் மூலம் அவர்களின் வாழ்க்கைத் தரத்தை  மாற்றிக் கொள்ள அவர்களுக்கு அதிகாரம் அளிக்கிறது.    

சிங்கப்பூரில் உள்ள ஒரே ஒரு தன்னார்வ தொண்டு நிறுவனம் ஐதா மட்டுமேயாகும். வீட்டுப் பணியாளர்களுக்கு தங்கள் பணத்தை எவ்வாறு நிர்வகிப்பது மற்றும் தொழில்களை எவ்வாறு தொடங்குவது என்று கற்பிப்பதில் நிபுணத்துவம் பெற்ற அமைப்பாக செயல்படுகிறது. 

## வரலாறு
2001 ஆம் ஆண்டு  சமூக ஆர்வலரான  மெலிசா கிவீ மற்றும் எழுத்தாளர் ஆட்ரி சின் ஆகியோர் சிங்கப்பூரில் உள்ள வீட்டுத் தொழிலாளர்கள் தங்கள் வறுமை சுழற்சியில் இருந்து வெளியேற உதவுவதற்காக நிதி கல்வியறிவுத் திட்டத்தைத் தொடங்கினர். ஐ.நா. மகளிர் சிங்கப்பூர் என்ற அரசு சாரா அமைப்பு 2005 ஆம் ஆண்டில் மறுசீரமைப்பு காரணமாக நிறுத்தப்படும் வரை இந்த திட்டத்தை இயக்குவதில் ஈடுபட்டிருந்தது. திட்டத்தைத் தொடர  சிங்கப்பூர் ஐ.நா. பெண்கள் அமைப்பின் சில உறுப்பினர்கள் 2006 ஆம் ஆண்டில்  ஐதாவை அமைக்க முடிவு செய்தனர். 

ஐதா  என்பது ஒரு சமசுகிருத சொல்லாகும்.  இதன் பொருள்  "நாம் விரும்புவது" என்பதாகும்.

## பயிற்சி திட்டங்கள்
வீட்டுப் பணியாளர்கள் தங்கள் குடும்பங்களுக்கு ஒரு நிலையான வணிகத்தைத் தொடங்க தேவையான சேமிப்புப் பழக்கங்களையும் திறன்களையும் வளர்த்துக் கொள்ள பின்வரும் படிப்புகள் இவ்வமைப்பால் வழங்கப்படுகின்றன.

* நிதி கல்வியறிவு பாடநெறி (பணம் மேலாண்மை போன்றவை)
* கணினி கல்வியறிவு படிப்பு
* தலைமைத்துவ படிப்பு
* தொழில் முனைவோர் திறன் படிப்பு

## மேற்கோள்கள்

 

## புற இணைப்புகள்
* 

பகுப்பு:சிங்கப்பூர்
பகுப்பு:சிங்கப்பூர் அமைப்புகள்
அப்பு நெடுங்காடி

**அப்பு நெடுங்காடி** (*Appu Nedungadi*) என்பவர் 1887ஆம் ஆண்டில் வெளியிடப்பட்ட "குந்தலதா" என்ற நூலை எழுதியவராவார். இது மலையாளத்தில் வெளியிடப்பட்ட முதல் நூலாக அமைந்தது. மேலும், இவர் கேரள பத்ரிக்கா, கேரள சஞ்சரி, வித்யா வினோதினி ஆகிய இலக்கிய வெளியீடுகளின் நிறுவனரும் ஆவார்.  1899ஆம் ஆண்டில், கேரளாவின் கோழிக்கோட்டில் மிகப் பழமையான தனியார் துறை வணிக வங்கியான நெடுங்காடி வங்கியை நிறுவினார். இந்த வங்கி 1913இல் இணைக்கப்பட்டது. பின்னர் 2003இல் இது பஞ்சாப் தேசிய வங்கியால் கையகப்படுத்தப்பட்டது. 

## மேற்கோள்கள்

பகுப்பு:இந்திய வங்கியாளர்கள்
பகுப்பு:20 ஆம் நூற்றாண்டு இந்தியத் தொழிலதிபர்கள்
தக்சினி நந்தா தேவி பனியாறு

**தக்சினி நந்தா தேவி பனியாறு (Dakshini Nanda Devi Glacier)** இந்தியாவின் உத்தரகண்ட் மாநிலத்தின் சாமோலி மாவட்டத்தில் இருக்கும் ஒரு பனிப்பாறையாகும் உட்டரி நந்தா தேவி பனியாறுடன் சேர்ந்து  தக்சினி நந்தா தேவி பனியாறானது நந்தா தேவி சிகரத்தைச்   சுற்றி வருகிறது. மேலும் ரிசிகங்கா நதிக்கும் தக்சினி நந்தா தேவி பனிப்பாறை தண்ணீர் தருகிறது. நந்தா மலையும் இதற்கு அருகில் உள்ளது.

தக்சினி நந்தா தேவி பனிப்பாறை ஆண்டுக்கு  130 மீட்டர்கள் பின்வாங்கி வருகிறது. 
## மேலும் காண்க
* நந்தா தேவி தேசிய பூங்கா
* 2021 உத்தரகண்ட் வெள்ளம்

## மேற்கோள்கள்
 

## புற இணைப்புகள்

* ஆங்கிலத்தில் அல்ல, இந்தியாவில் பனிப்பாறைகள் பற்றிய ஒரு யூடியூப் வீடியோ

பகுப்பு:பனியாறுகள்
பகுப்பு:இந்தியப் புவியியல்
இந்தியத் தரைப்படையின் ஏந்தனங்கள் பட்டியல்

இது தற்போது **இந்தியத் தரைப்படை பயன்படுத்தும் சில ஏந்தனங்களின் பட்டியல்** ஆகும். படைத்துறை எந்ந்தனக்ங்கள் பெரும்பாலானவை வெளிநாட்டு வடிவமைப்பு மற்றும் இந்தியாவில் உரிமத்தின் கீழ் விளைவிக்கப்படுகின்றன, ஆனால் உள்நாட்டில் கருவிகளை படிப்படியாக வடிவமைத்து உற்பத்தி செய்வதற்கான முயற்சிகள் உள்ளன. மூட்டுப்படை தொழிற்சாலைகள் வாரியத்தின்  கட்டுப்பாட்டில் உள்ள 41 இந்திய மூட்டுப்படை தொழிற்சாலைகள் சிறிய வேட்டெஃகங்கள், கணைகள், அடிபாட்டு ஊர்திகள், சேணேவிகள், தகரிகள் போன்ற படைத்துறை ஏந்தனங்களை உற்பத்தி செய்கின்றன.

## காலாட்படை ஆயுதங்கள்

### சிறிய வேட்டெஃகங்கள்

### வெடிபொருட்கள், [[உந்துகணை]]<nowiki/>கள் மற்றும் [[கணையெக்கி]]<nowiki/>கள்

## ஊர்திகள்

### கவச [[அடிபாட்டு ஊர்திகள்]]

### கண்ணிவெடி காப்பாற்றப்பட்டது, துடைத்தல் மற்றும் இடுதல்

### இலகு நுகர்பயன் மற்றும் கவச ஊர்திகள்

### சரக்குகள் மற்றும் கள போக்குவரவு ஊர்திகள்

### பணியாளர்கள் போக்குவரவு

### பொறியியல் மற்றும் ஆதரவு ஊர்திகள்

### [[ஆளில்லா நில ஊர்தி]]

### சாத்தியமான எதிர்கால கொள்முதல் அல்லது தற்போது தரைப்படை சோதனைகளின் கீழ்

## சேணேவிகள்

## ஏவுகணை முறைமைகள்

### தகரி எதிர்ப்பு வழிகாட்டப்பட்ட ஏவுகணைகள்

### வான்காப்பு

### எறிபடையியல் மற்றும் சீர்வேக ஏவுகணைகள்

## வான்கலங்கள்

### ஆளில்லா வானூர்தி

## கதுவீ

## எதிர்கால கொள்முதல்

### வாகனங்கள்
**[[:en:T-72 operators and variants#India|வகை-72 முதன்மைச் சமர் தகரி]]**யை மாற்றுவதற்கு 1770 வரையிலான எதிர்கால ஆயத்த ஆடிபாட்டு ஊர்திகள்**[ [[:en:Defence Research and Development Organisation#Tanks and armoured vehicles|DRDO NGMBT]] or [[:en:T-14 Armata|T-14 Armata]] or [[:en:K2 Black Panther|K2 Black Panther]] ]**. தகரிகள் 120/125 மிமீ சீர்குழலைக் கொண்டிருக்கும், நடுத்தர எடை வகுப்பில் (50 டன்) 3/4 பணியாளர்களைக் கொண்ட குழுவுடன் இருக்கும்.

### சேணேவி முறைமைகள்
கள சேணேவி பகுத்தறிவாக்க திட்டத்தின் கீழ், இந்திய தரைப்படை 3000 முதல் 4000 155 மிமீ இழுவை, சக்கர மற்றும் சங்கிலி சேணேவி முறைமைகளை வாங்க திட்டமிட்டுள்ளது.

## காட்சிக்கூடம்

படிமம்:TATA LPTA 1615 TC.jpg|சரக்கு தொடர்வண்டியின் தளத்தில் டாடா எல்பிடிஏ 1615
படிமம்:IA Artillery.jpg| இந்தியத் தரைப்படை சேணேவி சுடுகலன்
படிமம்:India army SwarajT3500 2007 front.JPG|இந்தியத் தரைப்படை நோயாளர் காவுவண்டி
படிமம்:BFSR-SR with thermal imager.JPG|பி.இ.எல் சமர்க்கள கண்காணிப்பு கதுவீ-குறுநெடுக்கம் ( பி.எஃப்.எஸ்.ஆர்-எஸ்.ஆர் )
படிமம்:T-90 firing.jpg|தார் பாலைவனத்தில் சூட்டின் போது வகை -90 தகரிகள்.
படிமம்:Soldier Sikh LI INF of the Indian Army practices aim during MALABAR 2006.jpg|ஒரு வீரன் ஒரு பெரெட்டா 92 ஐ சோதிக்கிறார்.
படிமம்:Indian Army T-72 image 2.jpg|ERA உடன் இந்தியத் தரைப்படை வகை-72 தகரி
படிமம்:Indian Army Armoured Corps.jpg|ஒரு பயிற்சியின் போது இந்தியத் தரைப்படை கவசத் திரள்கள்


## மேலும் காண்க

* தற்போது நாடு வாரியாக உள்ள செயலுறு படைத்துறை ஏந்தனங்கள்
* இந்திய படைத்துறையின் படையணிகளின் பட்டியல்
* இந்திய ஆயுதப்படைகளில் பெண்கள்

## மேற்கோள்கள்

பகுப்பு:Category:இந்திய தரைப்படை
பகுப்பு:இந்திய படைத்துறை உபகரணங்கள்
பகுப்பு:இந்தியா
விலங்கு சார் ஆராய்ச்சி மற்றும் கல்வி சங்கம்

**விலங்கு சார் ஆராய்ச்சி மற்றும் கல்வி சங்கம்** (Animal Concerns Research and Education Society )  சிங்கப்பூரிலுள்ள ஓர் அரசு சாரா விலங்கு நல தொண்டு அமைப்பாகும்.  சிங்கப்பூரில் உள்ள கலாச்சார, சமூக மற்றும் இளைஞர் அமைச்சகத்தில்  இந்நிறுவனம் பதிவுசெய்யப்பட்டுள்ளது.  விலங்கு நலப் பிரச்சினைகள் குறித்த விழிப்புணர்வை ஏற்படுத்துவதையும், விலங்கு சார்ந்த ஆராய்ச்சித் திட்டங்களையும் அவற்றின் தேவைகளையும் ஏற்றுக்கொள்ளுதல்  போன்றவற்றை இந்நிறுவனம் நோக்கமாகக் கொண்டு செயல்படுகிறது.  அதிகாரிகள் மற்றும் தொடர்புடைய நபர்களுடன் கூட்டாளர்களாக சேர்த்துக் கொண்டு செயல்படும் வகையிலான கொள்கைகளையும் சங்கம்  கொண்டுள்ளது.    

## வரலாறு
2001 ஆம் ஆண்டு  சிங்கப்பூர் தேசிய பல்கலைக்கழகத்தில் இளங்கலை பட்டதாரியாக இருந்தபோது லூயிசு என்ஜி  விலங்கு சார் ஆராய்ச்சி மற்றும் கல்வி சங்கத்தை தொடங்கினார். 2002 ஆம் ஆண்டு இவர் பட்டம் பெற்றவுடன் முழுநேரமாக சங்க வேலைகளைத் தொடங்கினார். 

2013 ஆம் ஆண்டு நவம்பர் மாதத்தில் இச்சங்கம் அதன் வனவிலங்கு மீட்பு மையத்தில் ஒரு வனவிலங்கு சரணாலயத்தை திறந்தது.  சட்டவிரோதமாக வனவிலங்கு வர்த்தகத்தில் இருந்து மீட்கப்பட்ட  நில ஆமைகள், கடல் ஆமைகள் மற்றும் இகுவான்கள் உள்ளிட்ட விலங்குகள் இங்கு வளர்க்கப்பட்டன. 2017 ஆம் ஆண்டு பிப்ரவரி மாத  நிலவரப்படி இச்சங்கத்தின் சரணாலயத்தில் நூற்றுக்கும்  மேற்பட்ட காட்டு விலங்குகள் தங்கள் சொந்த நாடுகளில் இருக்கும் காட்டுக்கு மீண்டும் அனுப்ப காத்திருக்கின்றன.   

2004 ஆம் ஆண்டில் இச்சங்கம் புளூ என்ற வெர்வெட் குரங்கை சாம்பியா நாட்டுக்கு  திருப்பி அனுப்பியது.  2006 ஆம் ஆண்டில், ஆசா என்ற இந்திய குட்டைவால் குரங்கு மீண்டும் இந்தியாவுக்கு அனுப்பப்பட்டது.

2017 ஆம் ஆண்டு பிப்ரவரி மாதம் 2  அன்று, மலேசிய மாபெரும் ஆமையான  ரகாயு, மலேசிய வனவிலங்கு அதிகாரிகளுடன் ஒரு வருடத்திற்கும் மேலாக பேச்சுவார்த்தை நடத்திய பின்னர் மலேசியாவுக்கு திருப்பி அனுப்பப்பட்டது. இதுவே வெற்றிகரமாக மீண்டும் காட்டுக்குள் விடுவிக்கப்பட்ட முதல் ஊர்வன விலங்காகும்.  

2018 ஆம் ஆண்டு ஏப்ரல் 16 அன்று, மீட்கப்பட்ட ஆறு ஊர்வன விலங்குகள், நான்கு மாபெரும் ஆசிய ஆமைகள் மற்றும் இரண்டு நீள ஆமைகள் மலேசியாவிற்கு திருப்பி அனுப்பப்பட்டன.  சங்க நடவடிக்கைகளில் அதிக அளவிலான விலங்குகளை ஒரே நேரத்தில் அவற்றின் தாய் நாட்டிற்கு திருப்பி அனுப்பியது இதுவே முதல் முறையாகும். 

## மேற்கோள்கள்


## புற இணைப்புகள்

* 

பகுப்பு:சிங்கப்பூர்
பகுப்பு:சிங்கப்பூர் அமைப்புகள்
இரச்சனா மௌரியா

**இரச்சனா மௌரியா** (*Rachana Maurya*, பிறப்பு: 21 சூலை 21, 1987) என்பவர் ஓர் இந்திய நடனக் கலைஞர், வடிவழகி, திரைப்பட நடிகை ஆவார். இவர் இசைக் கானொளிகளிலும்,  பல்வேறு இந்திய மொழிப் படங்களில் குத்தாட்டப் பாடல்களில் ஆடியுள்ளார். *டஸ்*, *சௌரியம்* மற்றும் *[[யாவரும் நலம்]]*  ஆகியவற்றில் நடித்ததற்காக இவர் மிகவும் பிரபலமானவர்.

## திரைப்படவியல்

## இசைக் காணொளிகள்

* தோடி மிலா தே து (சோடா விஸ்கி) - ரிஷி சிங் (ஆல்பம்: தேசி)
* மை நேம் ஈஸ் அஜிதாப் - அஜிதாப் ரஞ்சன்
* மாயா இல்லுஷன் - இராகுல் சர்மா
* பல்லோ லட்கே - சன்ஹி ராவணி (ஆல்பம்: மேக்ஸ் இட் சான்ஹ்)
* நிஷானி - ஜாஸ்ஸி சோஹல்
* தேரே நால் நச்னா - சுக்பீர்
* மேரி ஜான் நே - மெஹ்சோபுரியா (ஆல்பம்: வாரியர்)
* முதன்மை ஹோகயா ஷரபி - பஞ்சாபி எம்.சி (ஆல்பம்: எஃகு போர்)
* புல்லன் வாங்கு - ஜாஸ்ஸி சோஹல் (ஆல்பம்: நிஷானி)
* பிர்கன் - ரமிந்தர் புல்லர் (ஆல்பம்: வஞ்ச்லி வாலா)
* தில் நாஷே மே சூர் ஹை - குமார் சானு (ஆல்பம்: தில் நாஷே மேன் சூர் ஹை)

## மேற்கோள்கள்

## வெளி இணைப்புகள்
* 

பகுப்பு:1987 பிறப்புகள்
பகுப்பு:வாழும் மக்கள்
பகுப்பு:கன்னடத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:இந்தித் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
தாமசு எசு. அனந்தராமன்

**தாமசு எசு. அனந்தராமன்** (*Thomas Anantharaman*) கணினி புள்ளிவிவர நிபுணர் ஆவார். இவர் என்பி- முழுமையான சிக்கல்களுக்கான பேய்சியன் அனுமான அணுகுமுறைகளில் நிபுணத்துவம் பெற்றவர். 1985 முதல் 1990 வரை கார்னிகி மெல்லன் பல்கலைக்கழக பெங்-ஹிசியுங் ஹுசு உடன் இணைந்து சதுரங்கம் விளையாடும் கணினிகளில் சிப் சோதனை மற்றும் ஆழ்ந்த சிந்தனை ஆகியவற்றில் மேற்கொண்ட ஆய்விற்காக மிகவும் பிரபலமானவர். இந்த ஆய்வுகளினால் இவருக்கு 1990ஆம் ஆண்டு முனைவர் பட்டம் வழங்கப்பட்டது.  இவரது முனைவர் பட்ட ஆய்வின் தலைப்பு, "கணினி சதுரங்கத்தில் தேர்ந்தெடுக்கப்பட்ட குறைந்தபட்ச-அதிகபட்ச தேடலின் புள்ளிவிவர ஆய்வு" என்பதாகும். இந்த ஆய்வானது 1997ஆம் ஆண்டில் உலக வாகையரான காரி காஸ்பரோவினை ஐபிஎம் சதுரங்க கணினியில் (ஆழ்ந்த நீலம்) தோற்கடிக்க அடிப்படையாக அமைந்தது.

அனந்தராமன் பனாரசு இந்து பல்கலைக்கழகத்தில் (இப்போது இந்திய தொழில்நுட்பக் கழகம் வாரணாசி ) 1982இல் மின்னணுவியலில் பெற்றார். இவர் (1977 இல்) இந்திய தொழில்நுட்ப கழக ஒருங்கிணைந்த நுழைவுத் தேர்வில் அகில இந்திய அளவில் 2ஆம் தரவரிசையினைப் பிடித்தார். அனந்தராமன் அமெரிக்காவுக்குச் சென்று கார்னகி மெலன் பல்கலைக்கழகத்தில் முனைவர் பட்ட ஆய்வாளராகச் சேர்ந்தார். இங்குச் சதுரங்கம் விளையாடும் கணினிகளான *சிப்டெஸ்ட்* மற்றும் *டீப் தாட்* உடன் பெங்-ஹிசியுங் ஹுசுவுடன் பணிபுரிந்தார். அனந்தராமன் 1990ஆம் ஆண்டில் தனது முனைவர் பட்டத்தினைப் பெற்றார். பின்னர் உயிரிதொழில்நுட்பவியல் துறையில் சேர்ந்தார். மேலும் பெங்-ஹிசியுங் ஹுசுவுடன் இணைந்து  ஐபிஎம்மில் டீப் ப்ளூ ஐபிஎம் மீத்திறன் கணினியினை வடிவமைக்க இணைந்தார்.

1985ஆம் ஆண்டில், கார்னகி மெலன் பல்கலைக்கழக பட்டதாரி மாணவர்கள் பெங்-ஹிசியுங் ஹுசு, அனந்தராமன், முர்ரே காம்ப்பெல் மற்றும் ஆண்ட்ரியாஸ் நோவாட்ஸிக் ஆகியோர் *சிப் டெஸ்ட்* என்று அழைக்கப்படும் சதுரங்கம் விளையாடும் இயந்திரத்தை ஒன்றாக இணைக்க இவர்கள் கண்டுபிடித்த உதிரி சில்லுகளைப் பயன்படுத்தினர். 1987-ல், தேடல் உத்திகளைப் பற்றிய சில புதுமையான யோசனைகளை ஒருங்கிணைக்கும் இயந்திரம், கணினி சதுரங்க வாகையராக மாறியது. ஆழ் சிந்தனை *(டீப் தாட்)*, இரண்டு சிறப்பு-நோக்க சில்லுகளைப் பயன்படுத்துகிறது, மேலும் சுமார் 200 இணை சிப்புகள், இணையாக பணியாற்றி, சதுரங்ககிராண்ட்மாஸ்டர்-நிலையினை அடைந்தது.

இந்த பணியினைத் தொடர்ந்து, அனந்தராமன் உயிர்புள்ளியியல் துறையில் தனது கவனத்தைச் செலுத்தினார். ஒற்றை மூலக்கூறு ஒளி படமிடல் தொழில்நுட்பங்களின் பகுப்பாய்விற்கு பேய்சியன் முறைகளைப் பயன்படுத்துவதை மையப்படுத்தினார். தற்போது இவர் விஸ்கான்சின், மேடிசன் ஓப்ஜென் ஒருங்கிணைப்பு நிறுவனத்தில் மூத்த உயிரிதகவல்நுட்பவியல் மென்பொருள் பொறியாளராக பணியாற்றி வருகிறார்.

## மேற்கோள்கள்

 

## வெளி இணைப்புகள்

* 
* 
* 

பகுப்பு:அமெரிக்க இந்தியர்கள்
பகுப்பு:வாழும் மக்கள்
பகுப்பு:அமெரிக்கத் தமிழர்
பகுப்பு:தமிழ் அறிவியலாளர்கள்
பகுப்பு:அமெரிக்கக் கணினி அறிவியலாளர்கள்
கோரி ஜான்சன்

**கோரி ஜான்சன்** (Kory Johnson) அமெரிக்க மாநிலமான அரிசோனாவைச் சேர்ந்த ஒரு  சுற்றுச்சூழல் ஆர்வலர் ஆவார்.

1991 ஆம் ஆண்டில் ஒன்பது வயது சிறுமியாக இருந்தபோதே கோரி ஜான்சன் தனது உள்ளூர் பகுதியில் கொட்டப்படும் அபாயகரமான கழிவுக் குப்பைகளைத் தடுக்க  பாதுகாப்பான சூழலுக்காக குழந்தைகள் என்ற  வெற்றிகரமான அமைப்பைத் தொடங்கிவிட்டார். 1996 ஆம் ஆண்டில் கோரி அரசு சார்பற்ற தன்னார்வ சுற்றுச்சூழல் பாதுகாப்பு சமூக சேவை அமைப்பான கிரீன்பீசு அமைப்பில் சேர்ந்தார்.  அரிசோனா மாநிலத்தில் '''டை'''குளோரோ '''டைபீ'''னைல் '''டிரை'''குளோரோ ஈத்தேன் எனப்படும்  டி.டி.டி- கலப்படம் செய்யப்பட்ட கழிவுகள் கொட்டப்படுவதற்கு எதிராக போராட்டங்களை ஒழுங்கமைக்க உதவினார்.

நச்சு மற்றும் அணு மாசுபாட்டிற்கு எதிரான கோரியின் முயற்சிகளுக்காக 1998 ஆம் ஆண்டில் இவருக்கு கோல்ட்மேன் சுற்றுச்சூழல் பரிசு  வழங்கப்பட்டது.

அமெரிக்க மற்றும் மெக்சிகன் அமெரிக்க வம்சாவளியைச் சேர்ந்த கோரி ஜான்சன்   கலிபோர்னியாவின் வார்டு பள்ளத்தாக்கில் அரசாங்க கதிரியக்கக் கழிவுக் குப்பை கொட்டப்படுவதை எதிர்த்து பூர்வீக அமெரிக்கர்கள் மற்றும் பிற குழுக்களுடன் சேர்ந்து பணியாற்றினார்.  

## மேற்கோள்கள்


பகுப்பு:கோல்டுமேன் சுற்றுச்சூழல் விருது பெற்றவர்கள்
பகுப்பு:வாழும் மக்கள்
பகுப்பு:அமெரிக்க சுற்றுச்சூழல் செயற்பாட்டாளர்கள்
எலகு வி. எலகுப்பிள்ளை

**எலகு வி. எலகுப்பிள்ளை** (*Elagu V. Elaguppillai*) என்பவர்இலங்கைத் தமிழ் வம்சாவளியைச் சேர்ந்த கனடிய அணு விஞ்ஞானி, மருத்துவ ஆராய்ச்சியாளர் மற்றும் தொழிலதிபர் ஆவார்.

## கல்வி
இலங்கையில் பிறந்த இலகுப்பிள்ளை உயர்நிலைப் பள்ளிக் கல்வியை வடக்கு இலங்கையில் பெற்றார். இவர் தனது பி.எஸ்சி. பட்டத்தினை கொழும்பின் இலங்கை பல்கலைக்கழகத்தில் முதல் வகுப்பு மதிப்பெண்ணுடன் பெற்றார். 1964ஆம் ஆண்டிற்கான அறிவியல் பீடத்தில் சிறந்த செயல்திறனுக்காகத் தங்கப் பதக்கம் பெற்றார். பின்னர் கனடாவில் தொராண்டோ பல்கலைக்கழகத்தின் இயற்பியல் துறையில் உயர் படிப்பைத் கனடிய காமன்வெல்த் உதவித்தொகையின் மூலம் தொடர்ந்தார். இதற்காக இவர் செப்டம்பர் 1967இல் கனடாவுக்குச் சென்றார். இவர் தனது எம்.எஸ்சி. மற்றும் முனைவர் பட்ட அணு இயற்பியல் ஆய்வினை முறையே 1968 மற்றும் 1970இல் முடித்தார்.

## தொழில்
முனைவர் பட்டத்திற்குப் பின்னர், எலகுப்பிள்ளை 1970இல் மலேசியாவின் பினாங்கு பல்கலைக்கழகம் மற்றும் சாம்பியா பல்கலைக்கழகத்தில் இயற்பியலில் குறிப்பிட்ட காலப் பேராசிரியரானார். பின்னர் 1974இல் தொராண்டோ பல்கலைக்கழகத்திற்குத் திரும்பினார். 1992இல் கார்லேடன் பல்கலைக்கழகத்தில் சேர்ந்தார். இங்குக் கதிர்வீச்சு பாதுகாப்பில் பட்டதாரி படிப்பை உருவாக்கினார்.

எலகுப்பிள்ளை கனடிய அணுசக்தி பாதுகாப்பு ஆணையத்தில் (சி.என்.எஸ்.சி) மூத்த அறிவியல் ஆலோசகராகச் சேர்ந்து, 1997இல் ஓய்வு பெறும் வரை இங்கு பணியாற்றினார். இந்த காலகட்டத்தில், 1992 முதல் 1996 வரை அணு கதிர்வீச்சின் விளைவுகள் குறித்த ஐக்கிய நாடுகளின் அறிவியல் குழுவில் பணியாற்றினார். "உயர்நிலைப் பள்ளிகள் மற்றும் பல்கலைக்கழகங்களில் அணு அறிவியல் கற்பித்தல்" குறித்து பன்னாட்டு அணுசக்தி முகமையின் (ஐ.ஏ.இ.ஏ) நிபுணர் குழுவிலும் பங்காற்றியுள்ளார்.

ஜூலை 1997இல், ஒட்டாவா பல்கலைக்கழகத்தின் சுற்றுச்சூழல் மற்றும் பொருளாதாரம் பற்றிய ஆராய்ச்சி நிறுவனத்தில் (IREE) அறிவியல் ஆலோசகராகச் சேர்ந்தார். அதே ஆண்டில், அமெரிக்கா, பிரான்ஸ், ஜப்பான் மற்றும் ஜெர்மனி ஆகிய நாடுகளில் உள்ள அணுசக்தி நிறுவனங்களிடமிருந்து மில்லியன் கணக்கான டாலர் ஆராய்ச்சி நிதியுதவியுடன் குறைந்த அளவிலான கதிர்வீச்சு ஆராய்ச்சிக்கான சர்வதேச மையத்தை நிறுவினார். மேலும் இதன் இணை இயக்குநரானார், குறைந்த அளவுகளின் அயனியாக்கும் கதிர்வீச்சு விளைவுகள் குறித்து ஆய்வுகளைச் செய்துள்ளார்.

## பிற செயல்கள்
1998ஆம் ஆண்டில், ஒன்ராறியோவின் மார்க்கமில் இன்னோஃபார்ம் இன்க் என்ற உயிர் மருந்து தயாரிப்பு நிறுவனத்தைத் தொடங்கினார். இதன் நிறுவனத் தலைவராகவும் தலைமை இயக்க அதிகாரியாகவும் ஆனார். இந்த நிறுவனம் 2004இல் முதலீட்டாளர்களுக்கு விற்கப்பட்டது. தொராண்டோவில் முதுகலை மருந்தியல் கல்லூரியான அகாடமி ஆஃப் அப்ளைடு பார்மாசூட்டிகல் சயின்சஸையும் இவர் இணைந்து நிறுவினார். 2001ஆம் ஆண்டில் இவர் மார்க்கமை தளமாகக் கொண்ட *மருந்து கனடா* பத்திரிகையின் ஆசிரியர் குழு ஆலோசனைக் குழுவின் தலைவரானார்.

எலகுப்பிள்ளை பல ஆய்வுக் கட்டுரைகள், அறிவியல் ஆய்வு அறிக்கைகள் மற்றும் பகுப்பாய்வுகள் மற்றும் பாடப் புத்தகங்களை எழுதியுள்ளார். பல தேசிய மற்றும் பன்னாட்டுக் குழுக்களில் ஆலோசகராகப் பணியாற்றியுள்ளார்.

எலகுப்பிள்ளை மார்க்கம் நகர வட்டார உறுப்பினர் தேர்தலில் போட்டியிட்டு 16,246 வாக்குகளைப் பெற்று வெற்றிபெற்றார்.

## மேற்கோள்கள்


## வெளி இணைப்புகள்

* ஒட்டாவா பல்கலைக்கழக தளத்திலிருந்து தன்விவரக் குறிப்பு 
* கார்லேடன் பல்கலைக்கழக வலைத்தளம்
* இன்னோபார்ம்
* உறுப்பினர் வேட்பாளர் - மார்க்கம் - www.electelagu.ca

பகுப்பு:Articles with hCards
பகுப்பு:இலங்கைத் தமிழ்த் தொழிலதிபர்கள்
பகுப்பு:தமிழ் அறிவியலாளர்கள்
பகுப்பு:வாழும் மக்கள்
இராசா (யானை)

**இராசா** (*Raja*) ( ) (மேலும் **மாளிகை ராஜா** என்றும் அறியப்படுகிறது) (1913 - 16 சூலை 1988) இது கண்டி, தலதா மாளிகையில் இருந்த ஒரு இலங்கை யானை ஆகும். சுமார் 50 ஆண்டுகளாக கண்டியில் நடைபெற்ற வருடாந்திர எசல ஊர்வலத்தில் பங்கேற்ற இந்த யானை, 37 ஆண்டுகளாக இறுதி இரந்தோலி ஊர்வலத்தில் புனித கலசத்தைத் தாங்கிச் சென்றது. இது, தனது வாழ்நாளில் ஆசியாவில் மிகவும் பிரபலமான யானைகளில் ஒன்றாக இருந்தது. மேலும் தனது நடத்தைக்காக உலகப் புகழ் பெற்றது. இலங்கையின் கலாச்சாரத்திற்கான இதன் மதிப்புமிக்க சேவையை அங்கீகரிக்கும் விதமாக, ஆகஸ்ட் 20, 1986 அன்று, இலங்கையின் முன்னாள் குடியரசுத் தலைவர் ஜே. ஆர். ஜெயவர்தனா இராசாவை ஒரு தேசிய புதையலாக அறிவித்தார். 

## ஆரம்ப ஆண்டுகளில்
இராசா 1913ஆம் ஆண்டு மட்டக்களப்பு மாவட்டத்தில் ஏறாவூர் காடுகளில் பிறந்ததென நம்பப்படுகிறது. நவம்பர் 1925 இல் உமரு இலப்பை பணிக்கர் தலைமையிலான ஒரு குழுவினரால் இது பிடிக்கப்பட்டது. நாட்டின் கிழக்குப் பகுதிகளில் யானைகளைப் பிடிப்பதில் தேர்ச்சி பெற்ற ஆண்களுக்கு வழங்கப்பட்ட பெயர் பணிக்கர் எண்பதாகும். இளம் யானை ராஜாவை கந்தன் என்ற மற்றொரு இளம் யானையுடன், கண்டியில் உள்ள கிரகாமா வாலாவாவைச் சேர்ந்த திக்கிரிபாண்டா மாம்பிட்டியா திசவே என்பவர் 3300 ரூபாய்க்கு வாங்கியிருந்தார். அந்த நேரத்தில் இது ஒரு பெரிய தொகையாகும்.     

பிரிட்டிசு அரசாங்கம் வழங்கிய அனுமதியுடன், யானைகள் இரண்டும் தொடர்வண்டியில் கடுகண்ணவா தொடர் வண்டி நிலையத்திற்கும் பின்னர் சிரகாமா வாலவாவுக்கும் 1925 டிசம்பர் 11 அன்று கொண்டு வரப்பட்டன. இரண்டு யானைகளும் சுமார் 24 வயதை அடைந்தபோது, அவை சடங்கு முறையில் தலதா மாளிகைக்கு பரிசாக வழங்கப்பட்டன.  

## உன்னத யானை
வலது|thumb|280x280px|கண்டி, தலதா மாளிகையின் தியவதான நிலமே நிரஞ்சன் செயரத்னாவுடன், இராசா, ஜெயராசா மற்றும் சில யானைகள்

இராசா அரிய கச லட்சண பண்புகளைக் கொண்டிருந்தது. அது இலங்கை யானைகளின் பிரபுத்துவ சாதியினரான சதாந்தாவில் சேர்த்தது . யானையின் சிறந்த உடல் சிறப்பியல்புகளையும் அதன் கீழ்ப்படிதலையும் கவனித்தபின், 1950 ல் எசல ஊர்வலத்தில் புனித கலசத்தை எடுத்துச் செல்லும் பொறுப்பு இதற்கு வழங்கப்பட்டது. இராசா அதற்குள், முழுமையாகப் பயிற்றுவிக்கப்பட்டு, அதன் திறன்களைப் நன்கு வலுபடுத்தியது. இது பல ஆண்டுகளாக ஊர்வலத்தின் பிரதான யானையாக தனது இடத்தை உறுதிப்படுத்தியது. இராஜா ஒருபோதும் தனது மாவுத்தன்களிடம் எந்த பிரச்சனையும் செய்ததில்லை. அவர்களுக்கு மிகவும் கீழ்ப்படிந்தது. இது, எப்போதும் பௌத்த பிக்குகளை மதித்தது. மேலும் தலதா மாளிகையில் இருப்பதையே விரும்பியது.

## இறப்பு

சுமார் 50 ஆண்டுகள் பௌத்த ஊர்வலங்களில் பணியாற்றிய பின்னர், இராஜா 1988 ஜூலை மாதம் ஒரு நோய் காரணமாக இறந்தது. இதன் மரணம் இலங்கையில் ஒரு நாள் தேசிய துக்கமாக அனுசரிக்கப்பட்டது . திசம்பர் 12, 1989 அன்று அதன் நினைவாக ஒரு அஞ்சல் தலையும் வெளியிடப்பட்டது, மேலும், மட்டகிளப்பு, உமரு இலப்பை பணிக்கருடன் 1,000 ரூபாயிலும் இடம் பெற்றது. இராஜாவின் எச்சங்கள் தற்போது பல் ஆலயத்தின் மைதானத்திற்குள் ஒரு சிறப்பு அருங்காட்சியகத்தில் வைக்கப்பட்டுள்ளன.

## புகைப்படங்கள்

SL Kandy asv2020-01 img33 Sacred Tooth Temple.jpg|தலதா மாளிகை, கண்டி, இலங்கை
Raja (Elephant)-I.JPG|இராசாவின் அருங்காட்சியகம்
Raja (Elephant)-II.JPG|பாடம் செய்யப்பட்ட இராசா
A Tooth Of Raja The Tusker.JPG|இராசாவின் பல்

## மேலும் காண்க
* அயந்துதுவா இராசா
* மில்லங்கோடா இராசா
* நடுங்கமுவ இராசா

## மேற்கோள்கள்

பகுப்பு:புகழ் பெற்ற யானைகள்
பகுப்பு:Articles with 'species' microformats
பகுப்பு:இலங்கை வரலாறு
முகப்படாம்

thumb|333x333px
**முகப்படாம்** அல்லது **நெற்றிப் பட்டம்** (*Nettipattom*) என்பது கோயில் யானைகளை அலங்கரிக்கக் கேரளம் மற்றும் தமிழ்நாட்டில் பயன்படுத்தப்படும் ஓர் ஆபரணம். யானைகளின் நெற்றியில் இவை அணிவிக்கப்படுகின்றன. நெற்றிப்பட்டம் தங்கம் மற்றும் செப்பு பயன்படுத்தித் தயாரிக்கப்படுகிறது. இது கேரள கலாச்சாரத்தின் ஒருங்கிணைந்த ஒன்றாகும். நெற்றிப்பட்டமும் முத்துக்கூடும் புத்தமதத்தின் பங்களிப்பாகும். சூரல்போலி, நாகபதம், வென்டோட் என பல்வேறு வகையான நெற்றிப்பட்டங்கள் உள்ளன. இவை பொதுவாக நெற்றிப்பட்டம் என்று அழைக்கப்பட்டாலும், கோயில்களில்  தலைகெத்து என்று அழைக்கப்படுகிறது. 

## பெயரிடல்
நெற்றிப்பட்டம் என்ற சொல் பாலி மொழியிலிருந்து வந்தது. பாலி மொழியில் பட்டம் என்பதன் பொருள் இலை.

## வரலாறு
thumb|385x385px| நெற்றிப்பட்டம் அணிந்த யானை
பெளத்த மதத்தில், சிறப்பு மரியாதையினை  கொடுக்க, ஆலமர இலை ஒன்றினை நெற்றியில் வைத்திருப்பார்கள். இது "பட்டம்" கொடுப்பதாக அறியப்பட்டது. கோயில் திருவிழாக்களின் போது பயன்படுத்தப்படும் யானைகள் ஆலமர இலைகளால் சிறப்பாக அலங்கரிக்கப்படுகின்றன. பிற்காலத்தில் இலைகளுக்குப் பதில் ஆபரணமாக மாறியது. இதற்கு நெற்றிப்பட்டம் என்ற பெயரும் வந்தது.

## உற்பத்தி
இடது|thumb|250x250px| வண்ணக்கிண்ணம்
நெற்றிப்பட்டம் திருச்சூரில் தயாரிக்கப்படுகிறது. திரிப்பூணித்துறை நெற்றிப்பட்டம் தயாரிக்கப்படும் மற்றொரு இடமாகும். உலோக பந்துகளைச் சிறப்பு வடிவங்களில் பருத்தி மற்றும் சணல் சாக்குகளில் தைப்பதன் மூலம் தயாரிக்கப்படுகிறது. பெரும்பாலும் செப்பு (தாமிரம்) பயன்படுத்தியும் தயாரிக்கப்படுகிறது. பித்தளை அரிதாக இருந்தாலும் பயன்படுத்தப்படுகிறது. செம்பு அல்லது பித்தளை பயன்படுத்தி தயார் செய்த பின்னர் மஞ்சள் பிரகாசத்திற்குத் தங்க முலாம் அல்லது வண்ணம் தீட்டப்படுகிறது.

நெற்றிப்பட்டம் ஓர் பல பாகங்களைக்கொண்ட சிக்கலான ஆபரணம் ஆகும். இது அரை நிலவின் வடிவத்தில் 11 பொருள்களைக் கொண்டுள்ளது. கூம்பன் கிண்ணம் என்று அழைக்கப்படும் ஒரு கூர்மையான பொருள், 2 சுற்று ஒன்று, 37 அரை பந்துகள், 40 முழு பந்துகள், 1 கலாஞ்சி மற்றும் 5000 சிறிய குமிழ்கள் இதில் உள்ளன.
thumb|250x250px| கூம்பன் கிண்ணம்

## மேற்கோள்கள்


## கேலரி

படிமம்:Nettipattam.JPG||நெற்றிப் பட்டத்துடன் யானை
படிமம்:നെറ്റിപട്ടം-സ്വർണ്ണം.JPG|தங்கத்தினால் செய்யப்பட்ட நெற்றிப் பட்டம்
படிமம்:നെറ്റിപട്ടം-വെള്ളി.JPG|வெள்ளியில் செய்யப்பட்ட நெற்றிப் பட்டம்
படிமம்:നെറ്റിപ്പട്ടം കെട്ടിക്കുന്ന പാപ്പാൻ.jpg|யானைப்பாகன் நெற்றிப் பட்டத்தினை அணிவிக்கும் போது
படிமம்:നെറ്റിപ്പട്ടം1.jpg||நெற்றிப் பட்டத்துடன் அழகாக காட்சியளிக்கும் யானை


பகுப்பு:அணிகலன்கள்
பகுப்பு:யானைகள்
பகுப்பு:இந்தியப் பண்பாட்டில் யானைகள்
தாக்க தாக்க

***தாக்க தாக்க***  என்பது 2015 ஆம் ஆண்டு இந்திய தமிழ்- மொழி அதிரடி நாடகத் திரைப்படமாகும். இதனை சஞ்சீவ் எழுதி இயக்கியது, இவர் தம்பி விக்ராந்த் முக்கியக் கதாபாத்திரத்தில் நடித்திருந்தார்.

இத்திரைப்படத்திற்கு பிறவி என்று பெயரிடப்பட்டு பிறகு தாக்க தாக்க என மாற்றப்பட்டது. விக்ராந்துடன் ராகுல் வெங்கட், அபிநயம், லீமா பாபு ஆகியோர் முன்னணி வேடங்களில்நடித்தனர். இதனை எஸ். கலைபுலி  தானுவின் இன்டர்நேஷனல் நிறுவனம் 28 ஆகஸ்ட் 2015 அன்று வெளியிடப்பட்டது. இந்த படம் இந்தி மொழியில் *ஃபிர் சே மாஃபியராஜ் என்று மொழிமாற்றம் செய்யப்பட்டு வெளியிடப்பட்டது.*.

## நடிகர்கள்
*விக்ராந்த் (நடிகர்) - சத்யா
*அபிநயா - இந்து
*அரவிந்த் சிங் கார்த்தியாக
* சரண்யாவாக பார்வதி நிர்பன்
*அருள்தாஸ் - பாலா
*பரமனாக ராகுல் வெங்கட்
*சார்லி இந்துவின் தந்தையாக
*உமா பத்மநாபன் சரசுவாக, இந்துவின் தாய்
*போஸ் வெங்கட் - காசி
* லீமா பாபு துளசியாக
* அண்ணாச்சியாக தவசி
* இளம் சத்யாவாக மாஸ்டர் சஷிகிரன்
* இளம் கார்த்தியாக மாஸ்டர் தரிசனம்
* அஞ்சனா
* ரஞ்சினி
* சரித்திரன்
* நீல்
* கலைகுமார்
* குமருவாக யோகி ராம்
*ஆர்யா, விஷால் மற்றும் விஷ்ணு ஒரு விளம்பர பாடலில் தோன்றினார்கள்.

## ஒலிப்பதிவு
ஒலிப்பதிவு அறிமுக வீரர் ஜேக்ஸ் பெஜாய் இசையமைத்தார். இந்த ஆல்பத்தை சரகாமா லேபிள் வெளியிட்டது.

* "தக்கா தக்க" - ஹரிச்சரன்
* "சாரல் மஜாய்" - சைந்தாவி, அபய்
* "யார் இவானோ" - சஞ்சீவ்குமார், ஜேக்ஸ் பிஜோய்
* "தேடி தேடி" - ஜேக்ஸ் பெஜாய், ரஞ்சித்
* "யாரோ யார்" - பிரதீப்
* "எகாம்பனே" - அய்யதுரை
* "ஏதும் சொல்லாமல்" - சின்மயி, ஹரிசரன்

## மேற்கோள்கள்

பகுப்பு:இந்தியத் தமிழ்த் திரைப்படங்கள்
பகுப்பு:2015 தமிழ்த் திரைப்படங்கள்
பகுப்பு:சார்லி நடித்த திரைப்படங்கள்
கரலாக்கட்டை

**கரலாக்கட்டை** (*Indian club*) என்பது இந்தியத் துணைக்கண்டத்தில் குறிப்பாக தமிழர்களின் உடற்பயிற்சி உபகரணங்களில் ஒன்றாகும். கரலை என்பதன் பொருள் திடமான, தடிமனான, உருண்டையான என பல வகை அர்த்தங்கள் உள்ளது.

## கரலாக்கட்டையின் வகைகள்
* முழங்கை கரலை
* இருபக்க பிடிக்கரலை
* கை கரலை

### கை கரலையின் வகைகள்
* ஒல்லி கரலை
* குண்டு கரலை அல்லது தொப்பை கரலை

## முழங்கை கரலை
thumb|130x130px|முழங்கை கரலை
ஒரு நபரின் முழங்கையின் அளவு இருப்பதால், இதனை 'முழங்கை கரலை' என்று அழைக்கப்படும். இதன் எடை 2 இருந்து 3 கிலோ அளவு இருக்கும். ஒரு நபர் புதியதாக கரலை பயிற்சி எடுப்பதற்கு முதலில் இக்கரலையை தான் பயன்படுத்துவார்கள்.

### பயன்கள்
கையில் தசை மற்றும் நரம்பு சுருக்கத்தை சரிசெய்து இயக்கத் தன்மையை  சீராக்குகிறது...

## இருபக்க பிடிக்கரலை

இதன் நடுப்பகுதியில் எடை பயிற்சி பெறும் நபரின் வலிமையை பொருத்து கூடுதலாகவும், அல்லது குறைவாகவும் இருக்கும். ஆரம்பத்தில் குறைவான எடையில் கரலை செய்து பயிற்சி பெறவேண்டும்.

### பயன்கள்
கைகள் மற்றும் மார்பு பகுதியை வலிமை ஏற்ற பயன்படுகிறது

## கை கரலை

கை கரலை என்பது ஒரு நபரின் 'கையின் நீளஅளவு' இருக்கும். இதன் உயரம் ஒவ்வொரு நபரை பொறுத்து மாறுபடும். இதில் உடலின் வலிமையை பொறுத்து எடையின் அளவை வைத்துக் கொள்ளலாம். கரலைப் பயிற்சியில் நின்று கொண்டும், கரலை சுற்றும் போதும் அதற்கேற்றார்போல் கால்களை மாற்றி கொண்டும் பயிற்சி பெறலாம். அவற்றில் ஒல்லி கரலை, குண்டு கரலை அல்லது தொப்பை கரலை என பல வகைப்படும். இந்த கரலையை ஒரு கை மற்றும் இரண்டு கைகளால் பிடித்துக்கொண்டு பயிற்சி பெறலாம்.

### ஒல்லி கரலை, குண்டு கரலை அல்லது தொப்பை கரலை
கரலைப் பயிற்சியில் நின்று கொண்டும், கரலை சுற்றும் போதும் அதற்கேற்றார்போல் கால்களை மாற்றி கொண்டும் பயிற்சி பெறலாம்.

### பயன்கள்
கரலை பயிற்சியின் மூலம் மூச்சுப்பாதை சீராகி நுரையீரல் வலிமையடைகின்றன. இதனால் சுறுசுறுப்பாகவும், ஆரோக்கியமாகவும் வாழ முடியும். இப்பயிற்சி மூலம் கால்களும் வலிமையடைகின்றன. கரலை பயிற்சி குறிப்பாக மல்யுத்த வீரர்கள் அதிகமாக பயிற்சி எடுக்கிறார்கள் ஏனெனில் இதனால் மனவலிமையும் அதிகரித்து தைரியத்துடன் எதிரியிடம் போரிடவும் முடிகின்றன.

## மேற்கோள்கள்

பகுப்பு:உடற் பயிற்சி
இன்குலாப் ஜிந்தாபாத்

**இன்குலாப் ஜிந்தாபாத்** (Inquilab Zindabad) ஓர் இந்துசுதானி சொற்றொடராகும்.     இதற்கு "புரட்சியே நீண்ட காலம் வாழ்க" என்பது பொருள். 

## வரலாறு
உருது கவிஞரும், இந்திய சுதந்திர போராட்ட வீரரும், இந்திய தேசிய காங்கிரசு தலைவருமான  மயுலானா அசரத் மோகானி 1921 ஆம் ஆண்டில் இம்முழக்கத்தை உருவாக்கினார். பகத் சிங் (1907-1931) தனது உரை மற்றும் எழுத்துக்கள் மூலம் இதை பிரபலப்படுத்தினார்.  இந்துசுதான் சோசலிச குடியரசுக் கழகத்தின் உத்தியோகபூர்வ முழக்கமாகவும், அத்துடன் அகில இந்திய ஆசாத் முசுலீம் மாநாட்டின் முழக்கமாகவும் இருந்தது. 1929 ஆம் ஆண்டு ஏப்ரல் மாதத்தில்  இந்த முழக்கத்தை பகத் சிங் மற்றும் அவரது கூட்டாளியான பி.கே. தத் ஆகியோர் தில்லியில் உள்ள மத்திய சட்டமன்றத்தில் குண்டு வீசிய பின் முழங்கினர். பின்னர், இந்த முழக்கம் 1929 சூன் மாதம் டெல்லியில் உள்ள உயர் நீதிமன்றத்தில் முதன்முறையாக    அப்போதிருந்து, இந்திய சுதந்திர இயக்கத்தின் முழக்கங்களில் ஒன்றாகவும் மாறியது. சுதந்திர இயக்கத்தை விவரிக்கும் இந்திய அரசியல் நாவல்களில், சுதந்திர சார்பு உணர்வு பெரும்பாலும் இந்த முழக்கத்தை உரக்க எழுப்பும் கதாபாத்திரங்களால் அடையாளப்படுத்தப்படுகிறது.

## மேலும் காண்க
* அமிதாப் பச்சன்

## குறிப்புகள்

 

பகுப்பு:இந்திய விடுதலை இயக்கம்
பகுப்பு:இந்திய வரலாறு
பகுப்பு:இந்திய அரசியல் முழக்கங்கள்
பகுப்பு:இந்தி சொற்களும் சொற்றொடர்களும்
பஞ்காக் அருவி

**பஞ்காக் அருவி**(*Panchghagh Falls*), இந்தியாவின் சார்க்கண்டு மாநிலத்தில் குந்தி மாவட்டத்தில் அமைந்துள்ள அருவியாகும்.
 


 
## அருவிகள்
கடினமான கூர் முனைகளுடன் ஒழுங்கற்று அமைந்துள்ள நிலப்பரப்பு வழியாக அதன் வழியைக் கண்டுபிடிக்கும் முயற்சியில் பனாய் நதி, தன்னை ஐந்து வெவ்வேறு நீரோடைகளில் கிளைத்து பாய்ந்து, பாறைகளின் கொத்து வழியாக எங்கும் நிறைந்த பாடல்களை உருவாக்குகிறது. ஜோன்ஹா மற்றும் ஹுண்ட்ரு அருவிகள் போல, பஞ்சாகின் நீர் பெரிய உயரத்திலிருந்து விழாது. ஆனாலும், ஒருவர் தண்ணீருக்கு அருகில் வரும்போது அதன் கர்ஜனையை கிட்டத்தட்ட கேட்க முடியும், ஏனென்றால், கிளைத்த ஐந்து நீரோடைகள் அனைத்தும் பாறைகளை மிகவும் மூர்க்கமான முறையில் தாக்குகின்றன. பார்ப்பதற்கும் கேட்பதற்கும் இது ஒரு இனிய விருந்து. 
 
இப்பகுதியில் அதிக எண்ணிக்கையிலான அருவிகள் இருந்தபோதிலும், பஞ்காக் அருவி பாதுகாப்பானது என்பதால் சுற்றுலா பயணிகளின் விருப்பமான ஒன்றாகும். நீர் குறைந்த உயரத்தில் இருந்து விழுவதனால், சுற்றுலாப் பயணிகள் விரைவான நீரின் ஓட்டத்தினில் மகிழ்வார்கள். பெரும்பாலான மக்கள் குடும்பத்தினருடனும் நண்பர்களுடனும் சுற்றுலாவிற்கு இங்கு வருகிறார்கள்.
 
சார்க்கண்டு அரசின் சுற்றுலாத் துறையின் திட்டங்களின்படி, பஞ்காக் அருவிக்கு விரைவில் ஒரு தானியங்கிக்கருவி, ஒரு உணவகம், கழிப்பறைகள், துரித உணவகங்கள், விளக்கு வசதிகள் மற்றும் ஒரு காவற்கோபுரம் கிடைக்கும். 
 
## போக்குவரத்து
பஞ்காக் அருவி குந்தியில் இருந்து சைபாசா செல்லும் சாலையில் 8 கிலோமீட்டர் (5.0 மைல்) தொலைவில் உள்ளது. இது ராஞ்சியில் இருந்து 55 கிலோமீட்டர் (34 மைல்) தொலைவில் உள்ளது. குந்தி, தேசிய நெடுஞ்சாலை 75 அல்லது ராஞ்சி-சைபாசா நெடுஞ்சாலையில் உள்ளது. 

 
## இதையும் காண்க
*இந்திய அருவிகளின் பட்டியல்
*
 
## மேற்கோள்கள்

 
பகுப்பு:ராஞ்சி மாவட்டம்
பகுப்பு:ஜார்க்கண்ட் புவியியல் தொடர்பான குறுங்கட்டுரைகள்
பகுப்பு:ஜார்க்கண்ட் மாநிலத்திலுள்ள ஊர்களும் நகரங்களும்
பகுப்பு:ஜார்க்கண்டின் அருவிகள்
புதையல் (1997 திரைப்படம்)

**புதையல்** என்பது செல்வா இயக்கத்தில் 1997 ஆம் ஆண்டு வெளிவந்த இந்தியத் தமிழ்த் திரைப்படமாகும். இப்படத்தில் மம்முட்டி, அரவிந்த் சாமி, சாக்ஷி சிவானந்த் ஆகியோர் நடித்திருந்தனர். படத்தின் பின்னணி இசை, பாடல்கள் ஆகியவற்றிற்கு வித்யாசாகர் இசையமைத்தார்.

## நடிகர்கள்
* மம்முட்டி- விஸ்வநாத்  
* அரவிந்த் சாமி- கோடிஸ்வரன் 
* சாக்சி சிவானந்த்- சுவப்னா 
* ஆமணி- சுந்தரி 
* ரூபா ஸ்ரீ - அஞ்சலி 
* கவுண்டமணி 
* செந்தில் 
* மணிவண்ணன் - திருச்சிற்றம்பலம் 
* உதய் பிரகாஷ் - மது
* அல்போன்சா 
* மதுசூதன் ராவ்

## பாடல்கள்
புதையல் திரைப்படத்திற்கு வித்யாசாகர் இசையமைத்திருந்தார். பாடல்களை வைரமுத்து எழுதியிருந்தார்.

## மேற்கோள்கள்

## வெளி இணைப்புகள்
* 

பகுப்பு:1997 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:வித்தியாசாகர் இசையமைத்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:மணிவண்ணன் நடித்த திரைப்படங்கள்
பகுப்பு:வைரமுத்து இயற்றிய திரைப்பாடல்கள்
பகுப்பு:அரவிந்த்சாமி நடித்த திரைப்படங்கள்
தேசிய விலங்கு நல நிறுவனம்

**தேசிய விலங்கு நல நிறுவனம்** (*National Institute of Animal Welfare*) என்பது இந்திய அரசின் ​​சுற்றுச்சூழல் மற்றும் வனத்துறை அமைச்சகத்தின் நிர்வாக கட்டுப்பாட்டின் கீழ் செயல்படும் துணை நிறுவனமாகும். 1999 ஜனவரி 16 ஆம் தேதி சமூக நீதி மற்றும் அதிகாரமளித்தல் அமைச்சின் செயலாளரின் தலைமையில் நடைபெற்ற நிதி நிலைக் குழுவின் முடிவின்படி பல்லப்கரில் (அரியானா) தேசிய விலங்கு நல நிறுவனம் நிறுவ முடிவு செய்யப்பட்டது. இதனடிப்படையில் இந்நிறுவனம் அரியானாவின் பல்லப்கார்ப் நகரில் அமைந்துள்ளது.  இந்நிறுவனத்திற்காகக் கிராம பஞ்சாயத்து நிலம் கையகப்படுத்தப்பட்டது. அரியானா மாநிலத்தின் பரீதாபாத் மாவட்டத்தில் இந்நிறுவனத்தினை நிறுவ மாவட்ட காதி மற்றும் பரிதாபத்தின் கிராம தொழில் அலுவலர் நரேஷ் கடியான் பங்கு முக்கியமானது.

## வரலாறு
16 ஜனவரி 1999 அன்று நடைபெற்ற நிதி நிலைக் குழுவின் கூட்டத்தில் இந்த நிறுவனத்தை நிறுவுவதற்கான முடிவு எடுக்கப்பட்டது. தேசிய விலங்குகள் நல நிறுவனத்திற்கான கல்வி மற்றும் பயிற்சித் திட்டங்களை மேற்கொள்ளக் கல்வி ஆலோசகர்கள் இந்தியா லிமிடெட் (எட்.சி.ஐ.எல்)க்குச் செயல்படுத்தும் பணியைச் சுற்றுச்சூழல் மற்றும் வனத்துறை அமைச்சகம் ஒப்படைத்துள்ளது.

## குறிக்கோள்கள்

* தேசிய விலங்கு நல நிறுவனம், விலங்கு நலத்துறையில் ஓர் உச்ச அமைப்பாகக் கருதப்படுகிறது. இதன் பரந்த ஆணை ஆராய்ச்சி, கல்வி மற்றும் பொது நலன்களின் மூலம் விலங்கு நலனை மேம்படுத்த வேண்டியதன் அவசியத்தை உள்ளடக்கியது.
* விலங்குகளைக் கொடுமைப் படுத்துவதைத் தடுக்கும் சட்டம், 1960இல் குறிப்பிடப்பட்டுள்ளபடி, சட்டரீதியான தேவைகளைப் பூர்த்தி செய்வதற்கான சூழலை உருவாக்குவதே இதன் நோக்கம்.
* விலங்கு மேலாண்மை, நடத்தை மற்றும் நெறிமுறைகள் உள்ளிட்ட விலங்கு நலன் தொடர்பான பல்வேறு பிரிவுகளில் பயிற்சி மற்றும் கல்வியை வழங்குகிறது.

## வளாகம்
தேசிய விலங்கு நல நிறுவனம் 8-ஏக்கர் பரப்பில் அரியானாவின்  பல்லப்கார்ப் பகுதியில் அமைந்துள்ளது.

## மேற்கோள்கள்

 

பகுப்பு:இந்திய அரசு அமைப்புகள்
அயந்துதுவா இராசா (யானை)

**அயந்துதுவா இராசா** (*Heiyantuduwa Raja* ) ( சிங்களம் : හෙයියන්තුඩුවේ රාජා) (1924- நவம்பர் 6 2002) என்பது ஓர் இலங்கை யானையாகும். இது மாளிகை இராசா எனப்படும் மாளிகை இராசாவின் மறைவுக்குப் பிறகு 11 ஆண்டுகளாக எசல ஊர்வலத்தில் புத்தரின் புனிதப்பல் அடங்கிய புனித கலசத்தை சுமந்து சென்றது. இந்த யானையின் தந்தங்கள் ஒவ்வொன்றும் 7 அடி 6 அங்குலம் (2.3 மீ) நீளம் கொண்டது. இது வாழ்ந்தபோது நாட்டின் மிக நீளமான தந்தங்கள் கொண்ட யானைகளில் ஒன்றாக கருதப்பட்டது.

## உரிமையாளர்
வலது|thumb|173x173px| அயந்துதுவா இராசாவின் கடைசி உரிமையாளர் ஹென்றி குணசேகரா
அம்பாந்தோட்டை மாவட்டத்தில் உள்ள கட்டகடுவனை காட்டிலிருந்து இந்த யானை பிடிக்கப்பட்டது. 1945 மார்ச் 8 அன்று, அம்பாந்தோட்டை மாவட்டத் தலைமையகத்தில் அன்றைய பிரித்தானிய இலங்கை அரசாங்கத்தால் இந்த யானை பகிரங்கமாக ஏலம் விடப்பட்டது. வில்லியம் குணசேகரா என்பவர் இதை 10,500 இலங்கை ரூபாய்க்கு வாங்கியிருந்தார். ஒரு செல்வாக்கு மிக்க நில உரிமையாளரான குணசேகரா  அந்த நேரத்தில் பதினான்கு யானைகளை வைத்திருந்தார். பின்னர் இந்த யானை கண்டியிலிருந்த அவரது இளைய மகன் ஹென்றி குணசேகராவுக்குச் சொந்தமானது.  .

## வரலாற்று யானை
இந்த யானை கண்டியில் உள்ள எசல ஊர்வலத்தில் பல ஆண்டுகளாக பங்கேற்றது. மாளிகை இராசாவின் மறைவுக்குப் பிறகு, 1989 முதல் 2000 வரை 11 ஆண்டுகளாக புத்தரின் புனிதப்பல் இருக்கும் புனித கலசத்தை சுமந்து சென்றது.  புனிதப்பல் கலசத்தை எடுத்துச் செல்வது இலங்கையில் ஒரு சில யானைகளுக்கு மட்டுமே வழங்கப்பட்ட ஒரு வாய்ப்பாகும். தலதா மாளிகையின் கலசத்தைத் தவிர கெளனியா துருது ஊர்வலம், பெல்லன்வில்லை ஊர்வலம், கங்காராமய நவம் ஊர்வலம் ஆகியவற்றிலும் புத்தரின் புனித கலசத்தையும் இந்த யானையே சுமந்து சென்றது.

## தேசியப் பாரம்பரியம்

அயந்துதுவா இராசா 6 நவம்பர் 2002 அன்று இறந்த போனது. இறக்கும் போது சப்பானிய நிறுவனத்தால் 120,000 அமெரிக்க டாலருக்கு கேட்கப்பட்ட போதிலும் வழங்க மறுத்த அதன் உரிமையாளர் ஹென்றி குணசேகர யானையின் எலும்புக்கூட்டை இலங்கை அரசாங்கத்திற்கு நாட்டின் பாரம்பரியத்தில் யானையின் பங்கை அங்கீகரிப்பதற்காக வழங்கினார். இந்த யானையின் எலும்புக்கூடு 29 ஜனவரி 2013 முதல் கொழும்பு, தேசிய அருங்காட்சியகத்தில்  பொது மக்களின் பார்வைக்கு திறந்து விடப்பட்டது.

## மேலும் காண்க
* மில்லங்கோடா இராசா
* இராசா
* நடுங்கமுவ இராசா

## மேற்கோள்கள்

## வெளி இணைப்புகள்
* Video of Heiyantuduwa Raja

பகுப்பு:புகழ் பெற்ற யானைகள்
பகுப்பு:Articles with 'species' microformats
பகுப்பு:இலங்கை வரலாறு
வனிந்தர் கவுர் லூம்பா

**வனிந்தர் கவுர் லூம்பா** (*Vaninder Kaur Loomba*) என்பவர் இந்திய அரசியல்வாதி ஆவார். இவர் பஞ்சாப் சட்டமன்றத்தில் உறுப்பினராக சுத்ரானா சட்டமன்ற தொகுதியிலிருந்து 2012ஆம் ஆண்டு நடைபெற்ற தேர்தலில் தேர்ந்தெடுக்கப்பட்டார்.

## குடும்பம்
லூம்பா கரண் சிங் என்பவரை மணந்தார்.

## அரசியல் வாழ்க்கை
லூம்பா 2012ல் சுத்ரானாவிலிருந்து போட்டியிட்டு பஞ்சாப் சட்ட சபை உறுப்பினரானார்.

## மேற்கோள்கள்

பகுப்பு:வாழும் மக்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:பஞ்சாப் சட்டமன்ற உறுப்பினர்கள்
பகுப்பு:பஞ்சாப் சட்டமன்ற பெண் உறுப்பினர்கள்
கான்வா நீர்த்தேக்கம்

**கான்வா நீர்த்தேக்கம்** (*Kanva Reservoir*) என்பது ஓர் செயற்கை ஏரி மற்றும் சுற்றுலாத் தலமாகும். இது இந்தியாவின் பெங்களூரிலிருந்து  , தொலைவில் கான்வா ஆற்றினைத் தேக்கி நீர்ப்பாசன திட்டத்தின் கீழ் உருவாக்கப்பட்டது.
கான்வா அணைக்கு அருகில் மீன்வள பயிற்சி மற்றும் ஆராய்ச்சி மையம் உள்ளது. இது உள்ளூர் வாசிகளுக்கு மீன் வளர்ப்பில் பயிற்சியளிப்பதற்காக நிறுவப்பட்டது. இதனால் உள்ளூர் மக்கள் பொருளாதார ரீதியாக சுயமாக முன்னேற முடியும்.

இந்த நீர்த்தேக்கம் மரங்கள் நிறைந்த மலைகளால் சூழப்பட்டுள்ளது.பறவைக் நோக்கலுக்குச் சிறந்த இடமாக உள்ளது.

புருசோத்தம தீர்த்த காவியின் குகைக் கோயில்   தொலைவில் உள்ளது. இது கன்னட மாதவ பிராமணர்களுக்கான புனித யாத்திரை மையமாக உள்ளது. இந்தக் குகையினுள் அனுமன் சிலை நிறுவப்பட்டுள்ளது.

## கான்வா அணை
**கான்வா அணை** 1946ஆம் ஆண்டில் கான்வா ஆற்றின் குறுக்கே நீர்ப்பாசனத்திற்காக இந்த அணைக் கட்டப்பட்டது. இந்த அணையின் மூலம்  நீளப்பகுதியிலுள்ள  நிலம் நீர்ப்பாசனம் பெறுகின்றது.

## மேற்கோள்கள்


## வெளி இணைப்புகள்

* 
* Photos and Directions: *A Campers paradise*
* Photo blog
பகுப்பு:கருநாடக நீர்த்தேக்கங்கள்
பகுப்பு:Coordinates on Wikidata
பகுப்பு:இராமநகர மாவட்டப் புவியியல்
சென்னபட்டணம்

**சென்னபட்டணம்** (*Channapatana*) இந்தியாவின் கருநாடக மாநிலத்தில் ராமநகரம் மாவட்ட நகரம் மற்றும் வட்டமாகும். உள்ளூர் வாசிகள் சன்னபட்ணம் என்றும் அழைக்கின்றனர்.

## நிலவியல்
சென்னபட்டணம் பெங்களூரு - மைசூர் நெடுஞ்சாலையில் அமைந்துள்ளது. இது பெங்களூரிலிருந்து 55 கி.மீ. தொலைவிலும், மைசூரிலிருந்து 80 கி.மீ. தொலைவிலும் உள்ளது. சென்னபட்டணம் கடல் மட்டத்திலிருந்து சுமார் சராசரி 739 மீட்டர் (2424 அடி) உயரத்தில் அமைந்துள்ளது.

இந்நகரில் உள்ள சாலைகளின் மொத்த நீளம் 108.20 கி.மீ. ஆகும். நாளொன்றுக்கு 70.50லிட்டர்/நபர்  நீர் வழங்கப்படுகிறது. கோடையில் வெப்பநிலை 32° செண்டிகிரேடாகவும் குளிர்காலத்தில் 19° செண்டிகிரேடாக இருக்கும்.

## புள்ளிவிவரங்கள்
2011ஆம் ஆண்டு இந்திய மக்கள் தொகை கணக்கெடுப்பின்படி, சென்னபட்டண நகராட்சியில் 36.098 ஆண்கள், 35.844 பெண்கள் என மக்கள் தொகை 71,942ஆக இருந்தது.

## பொம்மைகள்
thumb|220x220px|சென்னபட்டண பொம்மைகள்

இந்த நகரம் மர பொம்மைகள் மற்றும் அரக்கு பாத்திரங்களுக்குப் பிரபலமானது. **சென்னபட்டணம்**  பொம்மைகளின் நகரம் (கன்னடம்:"*கோம்பேகலா நாகரா* ") என்று அழைக்கப்படுகிறது. இந்த பொம்மைகள் பாரம்பரிய மற்றும் மேம்பட்ட சிறிய அளவிலான தொழிலகங்களில் தயாரிக்கப்படுகின்றன. கச்சாப் பட்டு, அரிசி, கேழ்வரகு மற்றும் தேங்காய் உற்பத்தி சென்னப்பட்டணா வட்டத்தின் முக்கிய தயாரிப்புகளாகும். சென்னபட்டண பொம்மைகளின் தோற்றம் திப்பு சுல்தானின் காலத்திலே தோன்றியது. மர பொம்மை தயாரிக்கும் கலையில் உள்ளூர் கைவினைஞர்களுக்குப் பயிற்சியளிப்பதற்காக பெர்சியாவிலிருந்து கைவினைஞர்களை வரவழைத்தார். இந்த பொம்மைகளுக்கு இந்திய அரசு புவியியல் சார்ந்த குறியீடு வழங்கியுள்ளது.

## மேற்கோள்கள்

 
## வெளி இணைப்புகள்
* சன்னபட்ணாவின் அதிகாரப்பூர்வ வலைத்தளம்
பகுப்பு:Coordinates on Wikidata
பகுப்பு:இராமநகர மாவட்டத்தில் உள்ள ஊர்களும் நகரங்களும்
பஞ்சுகாக்கு அருவி

**பஞ்சுகாக்கு அருவி** (*Panchghagh Falls*) என்பது இந்தியாவின் சார்க்காண்டு மாநிலத்தில், குந்தி மாவட்டத்தில் அமைந்துள்ள ஓர் அருவியாகும்.

## அருவி

கடினமான மற்றும் துண்டிக்கப்பட்ட நிலப்பரப்பு வழியாக இந்த அருவி, பனாய் நதி ஐந்து வெவ்வேறு நீரோடைகளில் கிளைத்து, பாறைகளின் வழியாக பாய்ந்து எங்கும் நிறைந்த இனிமையான சத்தத்தை உருவாக்குகிறது. சொன்கா மற்றும் பஞ்சுகாக்கு அருவிபோல மிக உயரத்திலிருந்து இந்த அருவி கீழ் வீழ்வதில்லை. இருப்பினும், ஒருவர் இதன் அருகே வரும்போது தண்ணீர் விழும் சத்தத்தை கேட்க முடியும். ஏனென்றால் இதன் ஐந்து கிளைகளும், சுழலும் நீரோடைகளும் பாறைகள் மீது விழுகின்றன. இந்த அருவியினை பார்ப்பதும் அருவியின் ஓசையினை கேட்பதும் ஓர் விருந்து போன்றது.

இப்பகுதியில் அதிக எண்ணிக்கையிலான அருவிகள் இருந்தபோதிலும், பஞ்சுகாக்கு அருவி, பாதுகாப்பானதாக இருப்பதால், சுற்றுலா பயணிகளின் விருப்பமாக உள்ளது. நீர் குறைந்த உயரத்தில் இருந்து விழுகிறது, இதனால் சுற்றுலாப் பயணிகள் விரைவாக நீரின் ஓட்டத்தில் மகிழ்வார்கள். பெரும்பாலான மக்கள் குடும்பம் மற்றும் நண்பர்களுடன் சுற்றுலாவிற்கு இங்கு வருகிறார்கள்.

சார்க்கண்டு அரசாங்கத்தின் சுற்றுலாத் துறையின் திட்டங்களின்படி, பஞ்சுகாக்கு அருவிக்கு விரைவில் ஒரு கியோஸ்க், உணவகம், துரித உணவு கடை, விளக்கு மற்றும் கழிப்பறைகள் வசதிகளுடன் காவற்கோபுரம் விரைவில் அமைய இருக்கின்றன.

## போக்குவரத்து
பஞ்சுகாக்கு அருவி குந்தியிலிருந்து 8 கிலோ மீட்டர் தொலைவில் சாய்பாசா செல்லும் சாலையில் உள்ளது. குந்தி தேசிய நெடுஞ்சாலை 75 ராஞ்சி-சாய்பாசாவில் அமைந்துள்ளது.

## மேற்கோள்கள் ‌

பகுப்பு:சார்க்கண்டு
பகுப்பு:குந்தி மாவட்டம்
பகுப்பு:அருவிகள்
பேசு ஆறு

**பேசு** **ஆறு** (*Besu River*) என்பது இந்தியாவின் உத்தரப்பிரதேசத்தின் காசீப்பூர் மாவட்டத்தில் ஓடும் ஒரு நதி ஆகும்.

பேசு ஆறு காசீப்பூர் மாவட்டத்தில் பீரப்பூர் கிராமத்திலிருந்து தொடங்குகிறது. இதனுடைய தொடங்குமிடம் கரிஹார்பூருக்கும் டெலவல்பூரூக்கும் இடையில் அமைந்துள்ளது. இந்த ஆற்றுப் படுகையில் அமைந்துள்ள பெரும்பாலான நிலங்கள் பீர்பூர் மற்றும் ஷெர்பூர் கிராமங்களால் நிர்வகிக்கப்படுகின்றன. ஷெர்பூர் கிராமம் கங்கை மற்றும் பேசுவின் கரையில் அமைந்துள்ளது.

## மேலும் காண்க

* மேகாய் ஆறு

## மேற்கோள்கள்

 
பகுப்பு:உத்தரப் பிரதேச ஆறுகள்
பகுப்பு:கங்கையின் துணை ஆறுகள்
பகுப்பு:காசீப்பூர் மாவட்டம்
மேகாய் ஆறு

**மேகாய் ஆறு** (*Meghai River*) ஆறு என்பது இந்தியாவின் உத்தரப்பிரதேசத்தில் ஓடும் ஓர் ஆறாகும். இது காசீப்பூர், மவு, சுல்தான்பூர், அக்பர்பூர் மற்றும் ஆசம்கர் மாவட்டங்களின் வழியாகப் பாய்கிறது. இது ஆசம்கர் மாவட்டத்தில் தம்சா ஆற்றிலிருந்து தொடங்குகிறது.

## மேற்கோள்கள்
 

பகுப்பு:உத்தரப் பிரதேச ஆறுகள்
சிந்து ஆறு (யமுனை துணை ஆறு)

**சிந்து ஆறு**  (*Sindh River*) என்பது யமுனை ஆற்றின் துணை ஆறாகும். இது இந்திய மாநிலங்களானமத்தியப் பிரதேசம் மற்றும் உத்தரப் பிரதேசம் வழியாகப் பாய்கிறது.

## ஆற்றோட்டம்
மத்தியப்பிரதேசத்தின் விதிசா மாவட்டத்தில் உள்ள மால்வா பீடபூமியில் சிந்து உருவாகிறது. இது மத்தியப் பிரதேசத்தின் குனா, அசோக்நகர், சிவபுரி, ததியா, குவாலியர் மற்றும் பிண்டு மாவட்டங்கள் வழியாக வடக்கு-வடகிழக்கு நோக்கிப் பாய்கிறது. பின்னர், உத்தரப் பிரதேசத்தின் ஜாலவுன் மாவட்டத்தில் யமுனா ஆற்றுடன் சம்பல் ஆற்றிற்கு முன்பாக இணைகிறது. இதன் மொத்த நீளம்  ஆகும். இதில்  மத்தியப் பிரதேசத்திலும்  உத்தரப் பிரதேசத்தில் பாய்கின்றது.

### துணை நதிகள்
சிந்துவின் முக்கிய துணை நதிகள் பர்பதி, பஹுஜ், குவாரி (குன்வாரி) மற்றும் மஹுவார் ஆகும். மஹுவார் ஆறு உள்ளூரில் சமோஹா ஆறு என்றும் அழைக்கப்படுகிறது. மேலும் இது முன்னாள் கரேரா வனவிலங்கு சரணாலயம் வழியாகச் செல்கிறது.

## அணை
சிவபுரி மாவட்டத்தில் சிந்து ஆற்றின் குறுக்கே மணிகேதா அணை கட்டப்பட்டுள்ளது. மோகினி சாகர் எனப் பெயரிடப்பட்ட தடுப்பு அணை கீழ்நோக்கி அமைந்துள்ளது.

## மேற்கோள்கள்


பகுப்பு:இந்திய ஆறுகள்
பகுப்பு:உத்தரப் பிரதேச ஆறுகள்
பகுப்பு:மத்தியப் பிரதேச ஆறுகள்
பகுப்பு:Coordinates on Wikidata
சந்திரமா தேவி அக்ராஹாரி

**சந்திரமா தேவி அக்ரஹரி**(*Chandrama devi agrahari*) இந்தியாவின் உத்தரபிரதேசத்தைச் சேர்ந்த அமேதி நகர் பேரூராட்சிக்கு இரண்டு முறை தேர்ந்தெடுக்கப்பட்ட தலைவராவார்.  தொழிலதிபரும் சமாஜ்வாடி கட்சி கட்சித் தலைவருமான இராஜேஷ் அக்ரஹரி இவரது கணவராவார்.

நவம்பர் 2013 இல், இவர் நகரப் பேரூராட்சித் தேர்தலில் அமேதி தொகுதியில் இருந்து சுயாதீன வேட்பாளராக 2085 வாக்குகள் வித்தியாசத்தில் தன்னை எதிர்த்த முகமது லீக் என்ற வேட்பாளரை தோற்கடித்தார். இவர், 2013 தேர்தலில் மொத்தம் 3969 வாக்குகளைப் பெற்றார். ராகுல் காந்தி உறுப்பினராக இருந்த நாடாளுமன்றத் தொகுதியின் கீழ் அமேதி நகர் பேரூராட்சியில் தங்கள் வேட்பாளர் லீலா தேவி மூன்றாவது இடத்திற்கு வந்தபோது, ​​காங்கிரஸ் ஒரு அதிர்ச்சி அடைந்தது. அதே நேரத்தில் சுயேட்சை வேட்பாளர் சந்திரமா தேவி வெற்றி பெற்றார்.
நவம்பர் 2006 முதல் தற்போது வரை, இவர் தற்போதைய தலைவராக உள்ளார். உத்தரபிரதேச மாநில அமேதி நகர் பேரூராட்சியைப் பிரதிநிதித்துவப்படுத்துகிறார்.

சந்திரமா தேவி , 13 பிப்ரவரி 2004 முதல் ராஜேஷ் மசாலா நிறுவனத்தின் அங்கீகரிக்கப்பட்ட பிரதிநிதியாகவும்,  ராஜேஷ் மில்க் பிரைவேட் லிமிடெட் என்ற நிறுவனத்தின் இயக்குநராகவும்  உள்ளார்.

## மேற்கோள்கள்

பகுப்பு:வாழும் மக்கள்
பகுப்பு:21-ஆம் நூற்றாண்டு இந்திய அரசியல்வாதிகள்